 Dino Melaye: Bí mo tilẹ fìdí rẹmi, mo fọpẹ fún Ọlọrun Dino Melaye funrarẹ fi iroyin yii sita loju opo Twitter rẹ pe, oun fidi rẹmi o ṣugbọn ninu ohun gbogbo, ọpẹ ni fun ọlọrun to bẹrẹ ohun gbogbo ti yoo si yọri rẹ. End of Twitter post, 1 Ẹrù ń bá wá lóri ilera sẹnatọ Dino Melaye Melaye ni oludije labẹ asia ẹgbẹ oṣelu Peoples Democratic Party PDP ti wọn kede rẹ gẹgẹ bi ẹni to jawe olubori ninu idibo oṣu keji ọdun 2019. Ẹwẹ, ṣe ni oludije Smart Adeyemi to wa ni ẹgbẹ alatako, All Progressives Congress APC fun ipo kan naa pe jijawe olubori rẹ nija nile ẹjọ. Awọn ẹsun ti Smart fi kan Dino da lori ohun mẹta iyẹn ṣegeṣege eto idibo, nini ibo to koja iye to yẹ ati aitẹle ofin eto idibo. Nitorinaa awọn adajọ gba ipẹjọ Smart wọn si pe fun atundi ibo. Ninu eyi ni Sẹnetọ Dino Melaye ti kede pe oun fidi rẹmi bayii. Ṣugbọn o kasẹ ọrọ nilẹ pe Ọlọrun to bẹrẹ ohun gbogbo na ni yoo ṣe aṣepe rẹ. : Aṣofin orilẹede Naijiria, Sẹnetọ Dino Melaye ti fidi rẹmi nile ẹjọ lori ibo to gbe e wọle gẹgẹ bii sẹnetọ to n ṣoju ẹkun Iwọ Oorun ipinlẹ Kogi. 